Дора Габе
Избързал

chitanka.info

Дядо Мраз, ти си луд,

че избърза с тоя студ.

Нали виждаш наште птички,

как ги изпоплаши всички!

Стори ли ти някой зло,

че донесе туй тегло?

Ох, горкичките врабчета,

мръзнат с голите крачета

и от зима ги е страх…

Дядо Мразе, туй е грях!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.